 ברכה: פי' ששתה רביעית שחייב ברכה אחרונה. משמע מדברי רמ''א וב''י דהיינו ששתה כשיעור במה שטועם כוס של קידוש ומש''ה פסקו דמילה בשבת שרי למוהל לשתות אם שותה כשיעור. ולבוש וב''ח וט''ז כתבו דבעי שישתה עוד כוס מלבד כוס של קידוש והשתיה השניה נחשב לסעודה לפ''ז מדינא אסור למוהל לשתות מכוס של מילה בשבת ע''ש רק מ''ש הט''ז דא''כ כל קידוש לא יצטרך להיות במקום סעודה דהא צריך לשתות מלא לוגמיו ע''ש ליתא דמלא לוגמיו הוי בציר מרביעית והגאונים מצרכי לשתות רביעית פר''ח וכ''כ היד אהרן. ואפשר לומר דלשיטתו אזל לפי מ''ש בסי' ק''ץ ס''ק ג' ע''ש. (ובס' אבן העוזר השיג על הב''ח וט''ז הוכיח בראיות דבכוס של קידוש ששתה כשיעור רביעית דיצא ידי קידוש במקום סעודה): 